
Comisia pentru buget, finanţe şi bănci

Bucureşti,        26.08.2003         

Nr. 22/372

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Memorandumului de finanţare între Guvernul României şi Comisia Europeană referitor la asistenţa sub formă de garant prin Instrumentul pentru politici structurale de preaderare pentru măsura "Asistenţa tehnică pentru pregătirea proiectelor ISPA în sectorul de mediu în oraşele Baia - Mare, Botoşani, Drobeta Turnu-Severin, Galaţi, Deva şi Hunedoara în România", semnat la Bruxelles la 17 septembrie 2002, şi la Bucureşti la 11 martie 2003, cu care comisia noastră a fost sesizată în fond cu adresa Biroului Permanent nr. 412 din 26 iunie 2003.

PREŞEDINTE,

Prof. dr. Florin Georgescu



Parlamentul  României

[image: image2.png]FOMANIA




Comisia pentru buget, finanţe şi bănci

RAPORT

asupra proiectului de Lege pentru ratificarea Memorandumului de finanţare între Guvernul României şi Comisia Europeană referitor la asistenţa sub formă de garant prin Instrumentul pentru politici structurale de preaderare pentru măsura "Asistenţa tehnică pentru pregătirea proiectelor ISPA în sectorul de mediu în oraşele Baia - Mare, Botoşani, Drobeta Turnu-Severin, Galaţi, Deva şi Hunedoara în România", semnat la Bruxelles la 17 septembrie 2002, şi la Bucureşti la 11 martie 2003
Cu adresa nr. 412 din 26.06.2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Memorandumului de finanţare între Guvernul României şi Comisia Europeană referitor la asistenţa sub formă de garant prin Instrumentul pentru politici structurale de preaderare pentru măsura "Asistenţa tehnică pentru pregătirea proiectelor ISPA în sectorul de mediu în oraşele Baia - Mare, Botoşani, Drobeta Turnu-Severin, Galaţi, Deva şi Hunedoara în România", semnat la Bruxelles la 17 septembrie 2002, şi la Bucureşti la 11 martie 2003.

La întocmirea raportului s-au avut în vedere avizele primite de la Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 20 deputaţi, din totalul de 25 membri ai comisiei.

In urma examinării proiectului de Lege pentru ratificarea Memorandumului de finanţare între Guvernul României şi Comisia Europeană referitor la asistenţa sub formă de garant prin Instrumentul pentru politici structurale de preaderare pentru măsura "Asistenţa tehnică pentru pregătirea proiectelor ISPA în sectorul de mediu în oraşele Baia - Mare, Botoşani, Drobeta Turnu-Severin, Galaţi, Deva şi Hunedoara în România", semnat la Bruxelles la 17 septembrie 2002, şi la Bucureşti la 11 martie 2003, în şedinţa din 26.08.2003, comisia a hotărât, cu unanimitate de voturi, ca proiectul de Lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Integrării Europene, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 23 iunie 2003.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Consilieri parlamentari:

          Onete Alexandru

          Bărdiţă Mariana
1
2

